EUROOPA PARLAMENDI RESOLUTSIOON,  
17. aprill 2013,  
tähelepanekutega, mis on Euroopa Politseikolledži 2011. aasta eelarve täitmisele heakskiidu andmist 
käsitleva otsuse lahutamatu osa  
EUROOPA PARLAMENT,  
— võttes arvesse Euroopa Politseikolledži 2011. aasta lõplikku raamatupidamise aastaaruannet,  
— võttes arvesse kontrollikoja aruannet Euroopa Politseikolledži eelarveaasta 2011 raamatupidamise aasta ­
aruande kohta koos kolledži vastustega (  1 ), 
— võttes arvesse nõukogu 12. veebruari 2013. aasta soovitust (05753/2013 – C7-0041/2013),  
— võttes arvesse Euroopa Liidu toimimise lepingu artiklit 319,  
— võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb 
Euroopa ühenduste üldeelarve suhtes kohaldatavat finantsmäärust (  2 ) (edaspidi „finantsmäärus”), eelkõige 
selle artiklit 185,  
— võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 
966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega 
tunnistatakse kehtetuks nõukogu määrus (EÜ, Euratom) nr 1605/2002), (  3 ) eriti selle artiklit 208,  
— võttes arvesse nõukogu 20. septembri 2005. aasta otsust 2005/681/JSK, millega luuakse Euroopa 
Politseikolledž (CEPOL) ja tunnistatakse kehtetuks otsus 2000/820/JSK, (  4 ) eriti selle artiklit 16,  
— võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinants ­
määruse kohta asutustele, millele viidatakse Euroopa ühenduste üldeelarve suhtes kohaldatavat finants ­
määrust käsitleva nõukogu määruse (EÜ, Euratom) nr 1605/2002 artiklis 185), (  5 ) eriti selle artiklit 94,  
— võttes arvesse komisjoni 30. juuni 2011. aasta otsust C(2011)4680, millega antakse nõusolek teha 
Euroopa Politseikolledži taotletud erand määrusest (EÜ, Euratom) nr 2343/2002,  
— võttes arvesse Euroopa Politseikolledži 12. juuli 2010. aasta aruannet erakulude hüvitamise kohta 
(10/0257/KA),  
— võttes arvesse Euroopa Politseikolledži tellitud välisauditit (leping nr CEPOL/2010/001) erakulude hüvi ­
tamise kohta,  
— võttes arvesse Euroopa Politseikolledži viie aasta välishindamise lõpparuannet (leping nr CEPOL/ 
CT/2010/002),  
— võttes arvesse õigus-, vabadus- ja turvalisusküsimuste peadirektoraadi 2009. aasta tegevusaruannet,ET L 308/182 Euroopa Liidu Teataja 16.11.2013  
( 1 ) ELT C 388, 15.12.2012, lk 23.  
( 2 ) EÜT L 248, 16.9.2002, lk 1.  
( 3 ) ELT L 298, 26.10.2012, lk 1.  
( 4 ) ELT L 256, 1.10.2005, lk 63.  
( 5 ) EÜT L 357, 31.12.2002, lk 72.
— võttes arvesse Euroopa Politseikolledži 4. arenguaruannet mitmeaastase töökava (2010–2014) rakenda ­
mise kohta,  
— võttes arvesse kontrollikoja aruannet Euroopa Politseikolledži mitmeaastase töökava (2010–2014) raken ­
damise kohta,  
— võttes arvesse siseauditi talituse 4. juuli 2011. aasta teadet (viide Ares (2011) 722479) Euroopa Polit ­
seikolledži mitmeaastase töökava (2010–2014) rakendamise 3. arenguaruande kohta,  
— võttes arvesse Euroopa Politseikolledži aruannet, mis käsitleb Euroopa Parlamendi resolutsiooni Euroopa 
Politseikolledži 2009. aasta eelarve täitmisele heakskiidu andmise kohta, ja selle lisasid,  
— võttes arvesse Euroopa Politseikolledži aruannet hangete korraldamise juhendi rakendamise kohta ajava ­
hemikus 1. juulist 2010 kuni 1. juulini 2011 ja selle lisa,  
— võttes arvesse kodukorra artiklit 77 ja VI lisa,  
— võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni 
arvamust (A7-0064/2013),  
A. arvestades, et Bramshillis asuv Euroopa Politseikolledž (edaspidi „kolledž”) loodi nõukogu otsusega 
2000/820/JSK, mis tunnistati kehtetuks 2005. aastal ja asendati nõukogu otsusega 2005/681/JSK;  
B. arvestades, et kolledž asutati 2001. aastal ja muudeti 1. jaanuarist 2006 ühenduse ametiks finantsmää ­
ruse artikli 185 tähenduses, mistõttu kohaldatakse selle suhtes ametite raamfinantsmäärust;  
C. arvestades, et kontrollikoda esitas kolledži 2006., 2007. ja 2009. aasta raamatupidamise aastaaruannet 
käsitlevates aruannetes raamatupidamise aastaaruande aluseks olevate tehingute seaduslikkuse ja korrekt ­
suse kohta märkustega arvamuse, sest hankemenetlused ei vastanud finantsmääruse sätetele;  
D. arvestades, et kontrollikoda lisas oma aruandes kolledži 2008. aasta raamatupidamise aastaaruande 
kohta raamatupidamise aastaaruande usaldusväärsust käsitlevale arvamusele nn teatud asjaolu rõhuta ­
mise, kuigi konkreetseid märkusi ei teinud, ning esitas raamatupidamise aastaaruande aluseks olevate 
tehingute seaduslikkuse ja korrektsuse kohta märkustega arvamuse;  
E. arvestades, et Euroopa Parlament keeldus oma 7. oktoobri 2010. aasta otsuses Euroopa Politseikolledži 
direktori tegevusele kolledži 2008. aasta eelarve täitmisel heakskiitu andmast (  1 ); 
F. arvestades, et oma 10. mai 2011. aasta otsusega otsustas parlament otsuse tegemise heakskiidu andmise 
kohta kolledži direktori tegevusele 2009. aasta eelarve täitmisel edasi lükata, (  2 ) kuid andis heakskiidu 
oma 25. oktoobri 2011. aasta otsuses (  3 ); 
G. arvestades, et kontrollikoda märkis oma aruandes kolledži 2010. aasta raamatupidamise aastaaruande 
kohta esimest korda alates ajast, mil kolledžist sai amet, et on leidnud piisavalt kinnitust 2008. aasta 
raamatupidamise aastaaruande usaldusväärsuse ja selle aluseks olevate tehingute seaduslikkuse ja korrekt ­
suse kohta;  
H. arvestades, et kontrollikoda märkis, et on leidnud piisavalt kinnitust 2011. aasta raamatupidamise 
aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;ET 16.11.2013 Euroopa Liidu Teataja L 308/183  
( 1 ) ELT L 320, 7.12.2010, lk 11.  
( 2 ) ELT L 250, 27.9.2011, lk 260.  
( 3 ) ELT L 313, 26.11.2011, lk 17.
I. arvestades, et Euroopa Parlament andis 10. mail 2012. aastal heakskiidu kolledži direktori tegevusele 
kolledži 2010. aasta eelarve täitmisel (  1 ) ning heakskiidu andmise otsusele lisatud resolutsioonis parla ­
ment muu hulgas:  
— ergutas kolledžit eristama lõplikes raamatupidamise aastaaruannetes selgelt kolledži eelarvesse liidult 
saadud vahendite eri osasid;  
— palus kolledžil võtta meetmeid, et edaspidi vältida puudusi, mis esinesid mõningate eelarvete ette ­
valmistamisel;  
— tuletas meelde, et suutmatus lõpptähtaegadest kinni pidada on põhiliseks takistuseks usaldusväärse 
finantsjuhtimise saavutamisel, ja palus kolledžil teavitada eelarve täitmisele heakskiidu andmise eest 
vastutavat institutsiooni otsuse 34/2010/GB rakendamisest;  
— palus kolledžil teavitada eelarve täitmisele heakskiidu andmise eest vastutavat institutsiooni siseauditi 
talituse lähetuskulude sisemise registreerimise täielikkust puudutava väga olulise soovituse tulemus ­
likust rakendamisest;  
— palus kolledžil viia Euroopa Parlament kurssi sellega, mil määral rakendatakse komisjoni uut 16 
sisekontrollistandardit, mille kolledži juhatus vastu võttis ja millega asendati varasemad sisekontrolli ­
standardid;  
J. arvestades, et 30. juuni 2011. aasta otsusega C(2011)4680 andis komisjon kolledžile loa teha erand 
määruse (EÜ, Euratom) nr 2343/2002 artiklist 74b;  
K. arvestades, et kolledži 2011. aasta eelarve oli 8 341 000 eurot, mis on 6,93 % rohkem kui 2010. aasta 
eelarve 7 800 000 eurot;  
L. arvestades, et liidu rahaline toetus oli kolledži 2011. aasta eelarves 8 341 000 eurot;  
M. arvestades, et kolledži 2011. aasta tulemiaruande saldo (1 358 764,32 eurot) oli positiivne;  
1. on veendunud, et kolledži ja Euroopa Politseiameti ühiseid jooni tuleks põhjalikumalt uurida, võttes 
arvesse kolledži poolt 2011. aastal avaldatud uuringu (leping nr CEPOL/CT/2010/002) tulemusi; märgib, 
et kolledž peab oma praegustest Bramshillis (Ühendkuningriik) asuvatest ruumidest 2014. aasta märtsis 
välja kolima; nõuab, et komisjon esitakse ettepaneku selle kohta, kuidas paigutada kolledž ümber Haagi 
(Madalamaad), kus asub Euroopa Politseiamet, ja kuidas jagada ruume ja teenuseid ja luua koostoimet, 
nii et kummagi ameti põhiülesandeid ega sõltumatust ei seataks ohtu, ja esitaks ettepanekud parlamen ­
dile ja nõukogule; rõhutab, et kolledži ümberpaigutamine tuleks kiiresti ära otsustada, sest see vähendaks 
ebakindlust, mis võib mõjuda halvasti nii töötajatele kui ka töölevõtmismenetlustele;  
Eelarvehaldus ja finantsjuhtimine  
2. võtab teadmiseks, et kolledž sai kogu oma 2011. aasta eelarve 8 341 000 eurot siseasjade peadirektoraa ­
dilt; 
3. võtab kolledži lõplike finantsaruannete põhjal teadmiseks, et 2011. aastal esines finantsjuhtimises selli ­
seid vajakajäämisi nagu peatükkide või jaotiste piires valedelt eelarveridadelt tehtud maksed; palub 
kolledžil esitada eelarve täitmisele heakskiidu andmise eest vastutavale institutsioonile võimalikult kiiresti 
üksikasjalikku lisateavet selle küsimuse kohta, sealhulgas asjaomased summad ja eelarveread ning 
olukorra lahendamiseks võetud meetmed;ET L 308/184 Euroopa Liidu Teataja 16.11.2013  
( 1 ) ELT L 286, 17.10.2012, lk 156.
Assigneeringute ülekandmine  
4. märgib kolledži 2011. aasta tegevusaruande põhjal, et kulukohustuste assigneeringutest kulutati jaotises 
1 (personalikulud) peaaegu 100 %, samas kui maksete assigneeringuid kasutati 93,98 %;  
5. märgib kolledži aasta tegevusaruande põhjal, et kulukohustuste assigneeringutest kulutati jaotises 2 
(halduskulud) 99,93 %, samas kui maksete assigneeringuid kasutati 88,86 %;  
6. märgib aasta tegevusaruande põhjal, et jaotises 3 (tegevuskulud) seoti 4 063 000 euro suurusest 
kogueelarvest kohustustega 93,31 % assigneeringutest, võrreldes 99,56 %ga 2010. aastal, ja et maksete 
täitmise määr ulatus 55,98 %ni, võrreldes 45,20 %ga 2010. aastal;  
7. märgib kontrollikoja aruande põhjal, et 2012. aastasse kanti üle assigneeringuid summas 1 772 523 
eurot (22 %), millest 208 813 eurot puudutab jaotist 1, 47 275 eurot jaotist 2 ning 1 516 435 eurot 
jaotist 3; palub kolledžit teavitada eelarve täitmisele heakskiidu andmise eest vastutavat institutsiooni 
sellest, milliseid meetmeid on võetud selle puuduse kõrvaldamiseks, sest ülekantud assigneeringute suur 
määr viitab vajakajäämistele eelarve planeerimisel ja täitmisel ning on vastuolus eelarve aastasuse 
põhimõttega;  
8. võtab kontrollikoja aruandest teadmiseks, et 2010. aastast üle kantud assigneeringutest summas 2,5 mil ­
jonit eurot tühistati 2011. aastal 0,7 miljonit eurot (27,5 %); palub kolledžit teavitada eelarve täitmisele 
heakskiidu andmise eest vastutavat institutsiooni sellest, milliseid meetmeid on võetud selle puuduse 
kõrvaldamiseks, sest tühistamiste suur määr viitab vajakajäämistele eelarve planeerimisel ja täitmisel 
ning on vastuolus eelarve aastasuse põhimõttega;  
9. võtab kolledži aasta tegevusaruandest teadmiseks, et 96,74 % assigneeringutest seoti kulukohustustega; 
võtab samuti teadmiseks, et maksete assigneeringutest kasutati ära 75,21 % (6 273 389 eurot);  
Ümberpaigutused  
10. võtab kontrollikoja aruande põhjal teadmiseks, et 2011. aastal tegi kolledž eelarves 38 ümberpaigutust 
summas 1,8 miljonit eurot; on seisukohal, et eelarve kavandamise ja täitmise menetluste tugevdamist 
tuleb jätkata, ja palub kolledžil teavitada eelarve täitmisele heakskiidu andmise eest vastutavat institut ­
siooni, milliseid meetmeid on võetud selle puuduse kõrvaldamiseks, sest olukord viitab vajakajäämistele 
eelarve planeerimisel ning on vastuolus sihtotstarbelisuse põhimõttega;  
Hankemenetlused  
11. märgib kolledži aasta tegevusaruande põhjal, et 2011. aastal jätkusid jõupingutused kolledži hangete 
protsessi parandamiseks ning et viidi lõpule 40 hankemenetlust ja 31. detsembri 2011. aasta seisuga oli 
üks hankemenetlus veel lõpetamata;  
Siseaudit  
12. märgib kolledži aasta tegevusaruande põhjal, (  1 ) et kolledž on võtnud meetmeid sisekontrolli sujuva ­
maks muutmiseks, võttes 2011. aasta augustis vastu 16 sisekontrollistandardit ja palgates ühe sisekont ­
rolliametniku; väljendab heameelt seoses 2011. aasta neljandas kvartalis tehtud vastavushindamisega, 
mille käigus hinnati 16 sisekontrollistandardi rakendamise määra ja mis näitas, et üldiselt vastab kolledž 
sisekontrollistandardite nõuetele;  
13. nendib kolledži aasta tegevusaruande põhjal, et 2011. aastal hakkas tegutsema asutusesisene audii ­
torkogu; väljendab heameelt 2011. aastal kolledžis toimunud kolme peamise auditi üle: kaks kontrol ­
likoja teostatud välisauditit ning üks siseaudit, mille viis läbi komisjoni siseauditi talitus;ET 16.11.2013 Euroopa Liidu Teataja L 308/185  
( 1 ) 2011. aasta tegevusaruanne, lk 14.
Töölevõtmismenetlused  
14. võtab kontrollikoja aruandest teadmiseks, et kolledž peab parandama oma töölevõtmise korra läbipaist ­
vust; nõuab tungivalt, et kolledž teavitaks eelarve täitmisele heakskiidu andmise eest vastutavat institut ­
siooni kolledži võetud meetmetest nimetatud puuduse kõrvaldamiseks; nendib kolledži andmetele 
tuginedes, et 2012. aasta juunis vaadati läbi töölevõtmise menetluste kõigi etappide dokumenteerimise 
normid ja mudelid, et tagada dokumentide suurem läbipaistvus ja selgus; on seisukohal, et persona ­
lieeskirjade teatavad sätted võivad tekitada märkimisväärse halduskoormuse; palub seetõttu komisjonil 
lubada ametitel kohaldada personalieeskirjade artikli 110 puhul teatavat lihtsamat korda;  
15. märgib, et 2011. aastal võeti tööle 10 inimest ning et ametikohtade loeteluga ette nähtud 26 ajutisest 
töötajast töötas aasta lõpus kolledžis 23 ajutist töötajat, pärast seda, kui 15. detsembril 2011 lahkus üks 
inimene, enne mida oli kolledžis vaid kaks täitmata kohta; märgib lisaks, et kolledži töötajate koguarv 
on 38, ülejäänud 5 töötajat on riikide lähetatud eksperdid;  
Tulemuslikkus  
16. tunnustab kolledži jõupingutusi oma toimimise parandamiseks ilma eelarvet suurendamata ja nende 
pingutuste tulemusi; väljendab lisaks heameelt, et kolledž reageeris täies ulatuses parlamendi nõudmis ­
tele ja eelarveprobleemidele, vähendades märkimisväärselt oma juhtimiskulusid;  
17. tunnustab kolledži jõupingutusi oma juhtimise sujuvamaks ja tõhusamaks muutmisel, milleks kolledž 
on näiteks võtnud meetmeid komisjonide laialisaatmiseks ja vähendanud aastas peetavate haldusnõu ­
kogu koosolekute arvu; edaspidi peaksid koosolekud keskenduma peamiselt strateegiliste ja pikaajaliste 
meetmete ja otsuste vastuvõtmisele;  
18. viitab eelarve täitmisele heakskiidu andmise otsusele lisatud muude horisontaalsete tähelepanekute osas 
oma 17. aprilli 2013. aasta resolutsioonile (  1 ) ametite tulemuste, finantsjuhtimise ja kontrolli kohta.ET L 308/186 Euroopa Liidu Teataja 16.11.2013  
( 1 ) Vastuvõetud tekstid, P7_TA(2013)0134 (vt käesoleva  Euroopa Liidu Teataja  lk 374).